Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA valmistelee päätöslauselmaluonnosta, -
jossa vaaditaan Gazaan tulitaukoa, ja vastustaa maahyökkäystä Rafahiin.
Palestiinalaishallinto puhui Kansainvälisessä tuomioistuimessa, -
jossa keskustellaan Juudeasta, Samariasta ja Jerusalemista.
Taistelut Pohjois-Israelissa Libanonin rajalla voimistuvat.
Sota Hamasia ja muita Gazan terroriryhmiä vastaan jatkuu.
Hamasin kaksi viimeistä pataljoonaa etelän Khan Younisissa on hajotettu.
IDF:n 98. divisioonan kommandojoukot etenevät eri puolilla kaupunkia -
puhdistaen sitä viimeisistä terrorisoluista -
ja hajottaen Hamasin infrastruktuuria.
Kymmeniä Hamas-terroristeja on eliminoitu viime vuorokauden aikana, -
mutta kansainvälinen paine lopettaa taistelu kasvaa.
Bidenin hallinto on ehdottanut YK:n turvallisuusneuvostolle -
päätöslauselmaa, jossa vaaditaan väliaikaista tulitaukoa -
ja vastustetaan Rafahiin kohdistuvaa IDF:n maahyökkäystä.
Rafah on Hamasin viimeinen linnake Gazassa.
Siitä huolimatta anonyymi USA:n viranomainen kertoi TV7:lle, -
että USA ei painosta hyväksymään päätöslauselmaehdotusta, -
ennen kuin on käytetty kaikki keinot -
saavuttaa sopimus panttivankien vapauttamisesta.
USA:n ulkoministeri Antony Blinken korosti -
Münchenin turvallisuuskonferenssin yhteydessä, että USA tavoittelee -
kahden valtion ratkaisua Israelin―palestiinalaisten konfliktiin.
Israelilla on tulevina kuukausina poikkeuksellinen tilaisuus -
lopettaa kerta kaikkiaan tämä kierre.
Se johtuu uusista faktoista, joita ei ollut olemassa, -
kun aiemmin ponnisteltiin Israelin ja palestiinalaisten rauhan eteen.
Käytännössä jokainen arabimaa tahtoo nyt -
integroida Israelin Lähi-itään, normalisoida suhteet, jos eivät jo ole -
ja myöntää turvavakuuksia ja muita, -
jotta Israel voisi tuntea olonsa turvallisemmaksi.
Palestiinalaishallinto väittää edelleen julkeasti, -
että joukkomurha 7.10. oli Israelin salaliitto, -
jossa juutalaisvaltio tappoi omia kansalaisiaan -
saadakseen syyn käynnistää sodan Gazan viattomia siviilejä vastaan.
Blinken kuitenkin painotti, -
että maltilliset, totalitaariset arabimaat ovat tehneet aloitteen -
palestiinalaishallinnon uudistamisesta ja parantamisesta.
Samaan aikaan on arabimaiden johtamia aitoja pyrkimyksiä -
uudistaa, elvyttää ja parantaa palestiinalaishallintoa, -
jotta se voisi edustaa tehokkaammin palestiinalaisten etua -
ja olla Israelille parempi kumppani tulevaisuudessa.
Blinken oli optimistinen palestiinalais- hallinnon kyvystä uudistua -
nykyisestä syvän korruption ja terrorismin tukemisen tilasta.
Kansainvälinen tuomioistuin aloitti eilen kuulemisen, -
jossa harkitaan kiisteltyjen alueiden laillista asemaa, -
myös Juudean, Samarian, Jordanin- laakson ja Jerusalemin asemaa.
Yli 50 maata esittää tuomioistuimelle argumentteja tästä aiheesta.
Viidentoista tuomarin paneelilla on noin puoli vuotta aikaa antaa -
ei-sitova mielipiteensä YK:n yleiskokoukselle -
"miehityksestä, siirtokunnista ja alueliitoksista...
mukaan lukien toimenpiteistä muuttaa pyhän Jerusalemin -
demografista koostumusta, luonnetta ja asemaa..."
Palestiinalaishallinto näyttää kuitenkin vakuuttuneen siitä, -
että se voi pakottaa Israelin tahtoonsa ilman poliittisia neuvotteluita.
Ainoa kansainvälisen lain mukainen ratkaisu olisi, -
että laiton miehitys päättyisi välittömästi, ehdoitta ja kokonaan.
Kuten vahvistitte 20 vuotta sitten, -
palestiinalaisilla on itsemääräämisoikeus.
Se on kaikille kuuluva oikeus, joka on neuvottelematon ja luovuttamaton.
Mikään miehittäjävalta, ei myöskään Israel, ei voi saada veto-oikeutta -
miehittämiensä ihmisten oikeuksista.
Vastauksena palestiinalaishallinnon ponnisteluille kv-instituutioissa -
Israelin ulkoministeriö julkaisi lausunnon: -
"Väärin syytöksin ja vääristyneellä todellisuuskuvalla -
palestiinalaishallinto koettaa muuttaa konfliktin, -
joka pitäisi ratkaista neuvottelemalla ilman ulkomaiden käskytystä, -
yksipuoliseksi lakiprosessiksi, -
jonka tarkoitus on tuputtaa vääristynyttä äärinarratiivia, -
jossa palestiinalaisilla ei ole vastuita eikä Israelilla oikeuksia, -
mikä on kaukana oikeudesta."
"Lokakuun 7. joukkomurhassa, -
jota palestiinalaiset järkytykseksemme eivät maininneet lainkaan, -
Hamasin terroristit teurastivat, teloittivat, murhasivat ja raiskasivat -
järjestelmällisesti ja harkitusti yli 1 200 Israelin kansalaista."
"Ne, jotka vaativat Israelia -
vetäytymään Juudeasta ja Samariasta ilman ehtoja ja neuvotteluja, -
vaativat itse asiassa uutta israelilaisten joukkomurhaa."
"Palestiinalaisjohto koettaa muuttaa kansainvälisen järjestelmän -
poliittiseksi aseeksi Israelia vastaan, mikä vahingoittaa -
sekä luottamusta kansainväliseen oikeusjärjestelmään -
että mahdollisuuksia ratkaista konflikti."
"Vuosia palestiinalaisjohto on torjunut suorat neuvottelut konfliktista -
ja vaalinut terrorismin lietsomista, edistänyt antisemitismiä -
ja antanut kannustimia terroristeille, jotka murhaavat juutalaisia."
"Kaikki se on salattu tuomioistuimelta -
yleiskokouksen esittämissä vääristellyissä kysymyksissä, -
joilla pyritään määräämään lopputulos ennakkoon ajattelematta -
kansainvälisen lain perusasioita ja konfliktin laillista viitekehystä."
Ulkoministeriö kehotti Kansainvälistä tuomioistuinta pidättäytymään -
osallistumasta "mediasirkukseen", mutta Israelin parlamentissa -
äänestetään tänä iltana päätöksestä torjua kansainväliset käskyt.
Viisi kuukautta olemme käyneet diplomatiakampanjaa, -
joka on antanut taistelijoillemme toimintavapauden -
saavuttaa kaikki sodan tavoitteet.
Olemme torjuneet merkittävän kansainvälisen paineen, -
jolla on pyritty pysäyttämään sota ennen aikojaan.
Viime päivinä olemme todistaneet uudenlaista kansainvälistä painetta: -
pyrkimyksen perustaa palestiinalaisvaltio väkisin, -
mikä vaarantaisi Israelin olemassaolon.
Torjumme sen ehdottomasti.
Siksi olen jättänyt hallinnolle selittävän päätöksen, -
että Israel vastustaa yrityksiä -
perustaa palestiinalaisvaltio yksipuolisesti väkisin.
Vaikka meillä on eriäviä mielipiteitä lopullisesta ratkaisusta, -
tämä päätös hyväksyttiin yksimielisesti.
Olemme yksimielisiä siitä, ettei Israelin pidä antautua -
kansainvälisille käskyille näin eksistentiaalisessa asiassa.
Tänään jätän sovitun päätöksen knessetille.
Se saa takuulla enemmistön tuen.
Se tekee maailmalle selväksi Israelin laajan konsensuksen -
palestiinalaisvaltion väkisin perustamista vastaan.
Taistelut voimistuvat edelleen Israelin pohjoisrajalla.
Tänään havaitsimme Hizbollahin lennokkeja -
lähellä Tiberiasta, -
ja ne ylittivät rajan tänään ja iskeytyivät Tiberiaan lähelle.
Vastauksena tähän iskimme asevarastoihin, -
jotka sijaitsevat lähellä Sidonia, -
ja jatkamme iskuja aggressiivisesti Hizbollah-terroristiryhmää vastaan.
Vaikka Hizbollah uhkaa tehdä virhearvion rajan ylittävillä iskuilla,-
Israelille on selvää, kuka on syyllinen Lähi-idän vihollisuuksien kasvuun.
Viikonloppuna Münchenin turvallisuus- konferenssin lehdistötilaisuudessa -
Israelin ulkoministeri Jisrael Katz syytti Irania -
viimeaikaisista vihollisuuksista.
Hizbollah Libanonissa, huthit Jemenissä ja Punaisellamerellä, -
Hamas Gazassa ja šiiataistelijat Irakissa ja Syyriassa.
Iran on sen käärmeen pää.
Se on maailman suurin terroristivaltio.
Kansainvälisen yhteisön pitää pysäyttää Iran tänään -
estääkseen huomisen sodan.
Emme voi sallia Iranille ydinaseita, joilla se voisi uhata Israelia, -
maltillisia Lähi-idän hallintoja ja Euroopan maita.
Iran rikkoo kaikkia -
ydinaseita, ohjuksia ja terrorismin tukemista koskevia sitoumuksiaan.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen